# 2.1. O bingo dos animais

# Xogando en equipo

Dividido o grupo en equipos, ides xogar ao Bingo dos animais. O xogo consistirá en completar tres cartóns con animais que veredes no encerado a través das pistas misteriosas que irá dando a vosa mestra/mestre sobre diferentes animais. A vosa misión será adiviñar de que animal se está a falar en cada cartón. De cada vez se lle preguntará a un equipo. Este terá 10 segundos para debater e dar unha resposta. Se responde ben, marcará o animal. Se falla, perderá a oportunidade e a quenda pasará ao seguinte grupo.

Seredes capaces de completalo entre todas e todos?

Exemplos de cartóns en formato PDF (nova xanela).

Exemplos de cartóns en formato editable.

Exemplos de pistas en formato PDF (nova xanela.)

Exemplos de pistas en formato editable.

## Lectura facilitada

Ides xogar todos xuntos ao Bingo dos animais.

Hai que completar tres cartóns con animais.

Os cartóns estarán na pantalla.

A mestra/e dará pistas.

Cada equipo terá dez segundos para contestar.

Se responde ben marcará no cartón.

Se responde mal, tocaralle ao seguinte equipo.

Conseguiredes marcalos todos?

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)