# 3.5. O mundo dos invertebrados

# Coñecendo aos invertebrados

Se pensas en animais, seguramente os primeiros que che veñen á mente son mamíferos, aves ou réptiles. Pero sabías que preto do 95% dos animais do planeta son invertebrados? Podemos atopalos en todos os hábitats, dende o fondo do mar ata os bosques e prados, desempeñando un papel fundamental na natureza.

Os invertebrados non teñen esqueleto interno nin columna vertebral. Algúns teñen proteccións externas como cuncha ou exoesqueleto como por exemplo os cangrexos e os caracois. A maioría son ovíparos. Poñen moitos ovos dos que nacen larvas, que medran e convértense en animais adultos. Son heterótrofos, é dicir, aliméntanse doutros seres vivos.

Estrutura dos invertebrados

Hai numerosos grupos de invertebrados. Os máis coñecidos son os artrópodos, moluscos, equinodermos, cnidarios, anélidos e poríferos. Nas seguintes páxinas aprenderemos moitas cousas sobre cada grupo.

## Lectura facilitada

O 95% dos animais do planeta son invertebrados.

Hai moitos grupos de invertebrados.

Os máis coñecidos son os artrópodos, moluscos, equinodermos, cnidarios, anélidos e poríferos.

Características dos invertebrados:

- Non teñen esqueleto interno nin columna vertebral.
- Algúns teñen proteccións externas como cuncha ou exoesqueleto.
- A maioría son ovíparos.
- Aliméntanse doutros seres vivos: son heterótrofos.

Imaxe dun caracol con frechas sinalando:

- Cabeza ben diferenciada.
- Cuncha protectora.
- Sen columna vertebral.

Estrutura dos invertebrados

## Audio

audio/mpeg

# Resumindo

Os animais invertebrados clasifícanse en:

- Poríferos
- Anélidos
- Cnidarios
- Equinodermos
- Moluscos
- Artrópodos

## Audio

audio/mpeg

## Apoio visual

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)