# 1.3. A misión

## Glosario

## Animais autóctonos

Definición:

  Son animais que viven de forma natural nun lugar determinado.

Exemplo:

  O lobo ibérico é un dos animais autóctonos máis coñecido de Galicia.

## Campaña de concienciación

Definición:

  Conxunto de actividades e mensaxes para informar e facer reflexionar ás persoas sobre algo importante.

Exemplo:

  Lanzamos unha campaña para coidar aos animais da nosa contorna.

## Exposición interactiva

Definición:

  Actividade na que se pode aprender vendo, tocando e xogando.

Exemplo:

  Na exposición xoguei a un memory de pegadas.

## Perigo de extinción

Definición:

  Situación de risco en que quedan moi poucos individuos dunha especie e están a piques de desaparecer.

Exemplo:

  O oso pardo está en perigo de extinción debido á perda do seu fogar.

# Obxectivos

A túa misión será acadar os seguintes obxectivos mentres preparas a exposición interactiva:

- Aprender as principais características dos diferentes grupos de animais.
- Recoñecer e identificar especies animais autóctonas de Galicia.
- Coñecer as funcións vitais dos animais e o seu papel nos ecosistemas.
- Planificar e deseñar unha exposición e unha campaña de concienciación sobre a protección das especies animais.
- Reflexionar sobre as ameazas que sofren algunhas especies e buscar solucións para protexelas.

## Lectura facilitada

A túa misión ten varios obxectivos:

- Aprender como son os distintos grupos de animais.
- Identificar animais naturais de Galicia.
- Coñecer as funcións vitais e o seu papel no ecosistema.
- Preparar unha exposición e unha campaña de concienciación.
- Pensar nas ameazas que sofren e buscar solucións para axudalos.

## Audio

audio/mpeg

# Que vas aprender?

A coñecer as funcións vitais dos animais.

A identificar animais autóctonos de Galicia.

A recoñecer e clasificar diferentes grupos de animais.

A organizar unha exposición.

A desenvolver unha campaña de concienciación.

A protexer e conservar as especies en perigo de extinción.

A usar plataformas e aplicacións dixitais.

A traballar en equipo e colaborar.

A expoñer un traballo en equipo.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)