# 4.1. Misión investigación

# Busca de información

Se queres dar a coñecer a situación do oso pardo e os seus amigos ao resto do cole, tes que descubrir por que están ameazados, como viven e que podes facer para axudalos. Para iso, xunto co teu equipo, buscarás información utilizando fontes variadas: biblioteca do centro, Internet, familias...

## Lectura facilitada

Para contar como está o oso pardo e outros animais ameazados,
necesitas saber por que están en perigo, como viven e como axudar.

Buscarás información en distintos sitios:
– Biblioteca
– Internet
– Familias
– Outras fontes

## Audio

audio/mpeg

# Traballa en equipo

Xunto co teu equipo, terás que facer as seguintes tarefas:

- Investigar sobre dous animais en perigo de extinción en Galicia (un vertebrado e un invertebrado).
- Cubrir unha ficha ou guión cos seguintes datos: nome, tipo, onde vive, de que se alimenta, por que está en perigo e como podemos protexelo.
- Gardar imaxes ou datos importantes para os paneis.

Cada persoa do grupo investigaredes sobre un aspecto en cada un dos animais e ao rematar, compartiredes a información entre todo o equipo para facer o cartel xuntos.

Modelo Animais en perigo de extinción en formato PDF (nova xanela).

Modelo Animais en perigo de extinción en formato editable.

## Lectura facilitada

1. En equipo, investigaredes dous animais galegos en perigo:

- Un vertebrado.
- Un invertebrado.

2. Cubriredes unha ficha con:

- Nome
- Tipo
- Hábitat
- Alimentación
- Por que está en perigo
- Como protexelo

3. Gardaredes imaxes e datos para os carteis.

Cada persoa investiga unha parte.
Despois, xuntaredes toda a información para facer o cartel.

## Audio

audio/mpeg

# Ideas de animais en perigo de extinción

## Animais en perigo de extinción en Galicia

Vertebrados

- Oso pardo
- Píntega rabilonga
- Esturión
- Aguia real
- Sapoconcho común

Invertebrados

- Caracol de Quimper
- Mexillón de río
- Cangrexo de río
- Ourizo de mar
- Coral vermello

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)