# 1.1. A voz do bosque

# Recibimos unha mensaxe

Algo inesperado chegou esta mañá á clase. Trátase dunha carta misteriosa enviada por un habitante das montañas e bosques de Galicia.

Preme no sobre e descubre quen a escribe!

Serás ti un/ha das/os valentes investigadoras/es que precisa?

Queridas amigas e amigos,

Necesitamos a vosa axuda! Son un oso pardo que vivo nos bosques de Galicia, pero algo moi malo está a suceder. O meu fogar está desaparecendo, cada vez hai menos árbores e xa non podo atopar a comida que necesito para sobrevivir. Algúns dos meus amigos tamén están en perigo: a aguia real, a píntega rabilonga e o sapoconcho.

Se non facemos algo pronto, podemos desaparecer para sempre. Vós sodes a nosa última esperanza. Podedes axudarnos? Necesitamos investigadoras e investigadores valentes que descubran por que estamos en perigo e como podemos salvar os nosos fogares.

Contamos con vós!

Oso Pardo

## Lectura facilitada

Esta mañá chegou unha carta misteriosa á aula.
Escribiuna un oso pardo que vive en Galicia.

O oso conta que o seu fogar está en perigo.
Fáltanlle árbores e comida.
Outros animais tamén corren perigo.

Pide axuda a valentes investigadoras e investigadores.
Quere que descubramos que está pasando
e como podemos axudalos a sobrevivir.

Conta con nós!

## Audio

audio/mpeg

Carta en formato PDF (nova xanela)

Carta en formato editable

# Reflexiona e debate

- Que animal envía a carta?
- Que outros animais se nomean?
- Onde viven?
- Que problema teñen?
- Cal pode ser a causa?
- Que pasaría se estes animais desaparecesen para sempre?
- Como pensades que nós, as persoas, influímos na súa situación?
- Por que é importante protexer os animais e os lugares onde viven?
- Que poderiamos facer para axudar a estes animais?

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)