# 1.2. Investigadoras/es ao rescate

# Un gran reto

O oso pardo galego e os seus amigos están en perigo, e queren que todo o mundo saiba por que precisan protección. Pero non poden facelo sós. Necesitan que se lles bote unha man!

Entre toda a clase, ides axudalos a dar a coñecer a súa situación a toda a vosa contorna. Para iso, prepararedes unha exposición interactiva moi especial. Nela non só explicaredes que especies están ameazadas, por que motivo o están e que podedes facer vós para axudalas, senón que tamén as persoas visitantes poderán participar en xogos e actividades para comprender mellor a vida e os riscos aos que se enfrontan estes animais.

Será unha forma divertida e participativa de concienciar ao resto do cole e ás familias, que poderán aprender, xogar e reflexionar convosco para protexer a nosa fauna.

Pensade, investigade e usade toda a vosa creatividade para difundir o que lle está a acontecer a estes animais. O futuro do oso pardo e dos seus amigos depende de vós.

Estades preparadas e preparados para aceptar o reto?

## Lectura facilitada

O oso e os seus amigos necesitan axuda.

Hai que protexer a estes animais.

As nenas e nenos do cole teñen que saber o que está a pasar.

O voso reto será crear unha exposición interactiva.

Pensaredes, investigaredes e usaredes a vosa creatividade para dar a coñecer a súa mensaxe.

Preparadas e preparados para aceptardes o reto?

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)